— Многія землякі ведаюць да нас дарогу, — гаворыць прыёмшчык заказаў Вольга Ліннік. — Амаль сотня пастаянных кліентаў, прычым не толькі мясцовых, але і з суседніх раёнаў. Жыхар Талькі, напрыклад, ужо які год прывозіць сюды бялізну для прання: такая паслуга ў Пухавічах значна даражэйшая. Карыстаецца ён пральнай машынай самастойна, што, пры жаданні, можа зрабіць кожны заказчык. Але ў асноўным людзі давяраюць працэдуру прафесіяналам. Гэта аператары Алеся Ліннік, Таццяна Русецкая, Ганна Налівайка, Дзіяна Кароль, Надзея Без’язычная (на здымку). Дапамагаюць сачыць за бесперапынным тэхналагічным працэсам слесар-сантэхнік Васілій Мельнік і электрык Віктар Лагуцін. Калектыў невялікі, але дружны.